Никејски симбол вере
Верујемо у једног Бога Оца Сведржитеља, Творца свега видљивог и невидљивог.

И у једног Господа Исуса Христа Сина Божијег, рођеног од Оца јединородног, то јесте из Очеве суштине, Бога од Бога, Светлост од Светлости, Бога истинитог од Бога истинитог, рођеног, не створеног, Једносушног Оцу, кроз Кога је све постало, како оно што је на неби, тако и оно што је на земљи.

Који је ради нас људи и ради нашега спасења сишао, оваплотио се, постао човек, пострадао и васкрсао у трећи дан, узнео се на небеса. Који ће доћи да суди живима и мртвима.

И у Духа Светог.

А оне који говоре: „Беше када га не беше“ и: „Пре рођења не беше“, и: „Да је постао из небића“ или тврде да је Син Божји постао „из друге ипостаси“ или „друге суштине“, или „да је створење“, или да је „променљив или преобразив“, такве проклиње саборна и апостолска Црква.

Извори 
 Књига правила, Зборник канона Православне цркве; Шибеник, 2003.

Православље